Babelscape/SREDFM huggingface dataset:
Ανελκυστήρας Σαββάτου

thumb|200 px|right|Ανελκυστήρας Σαββάτου.
thumb|200 px|right|Διακόπτες για λειτουργία ανελκυστήρα Σαββάτου.
Ο ανελκυστήρας Σαββάτου είναι τρόπος λειτουργίας ανελκυστήρων, κατά τον οποίο ο ανελκυστήρας σταματά αυτόματα και διαδοχικά σε όλους τους ορόφους επιτρέποντας στους χρήστες να τον χρησιμοποιήσουν χωρίς να πατήσουν κανένα κουμπί. Σύμφωνα με τον εβραϊκό νόμο, το Σάββατο απαγορεύεται να κάνει κανείς μια σειρά από εργασίες κάτι που περιλαμβάνει στην περίπτωση αυτή και το πάτημα κουμπιών του ανελκυστήρα.

Ανελκυστήρες Σαββάτου χρησιμοποιούνται στο Ισραήλ ή σε μέρη με πολλούς Εβραίους στο θρήσκευμα, όπως σε περιοχές των ΗΠΑ, ιδιαίτερα σε μεγάλα ξενοδοχεία.

Επιγραφή έξω από ανελκυστήρα Σαββάτου:
:ΑΝΕΛΚΥΣΤΗΡΑΣ ΣΑΒΒΑΤΟΥ
:ΚΑΤΑ ΤΟ ΕΒΡΑΪΚΟ ΣΑΒΒΑΤΟ ΚΑΙ ΤΙΣ ΕΟΡΤΕΣ
:ΑΥΤΟΣ Ο ΑΝΕΛΚΥΣΤΗΡΑΣ ΣΤΑΜΑΤΑ ΑΥΤΟΜΑΤΑ
:ΣΕ ΚΑΘΕ ΟΡΟΦΟ

Σε αυτό τον τρόπο λειτουργίας, ο ανελκυστήρας σταματά αυτόματα σε κάθε όροφο, ώστε όσοι τον χρησιμοποιούν να μη χρειαστεί να πατήσουν κανένα κουμπί, δεδομένου ότι το άναμμα και το σβήσιμο ηλεκτρικών συσκευών, απαγορεύεται κατά τη διάρκεια του Σαββάτου, σύμφωνα με τους Ορθόδοξους Εβραίους και ορισμένους συντηρητικούς ραβίνους.

Το φρενάρισμα του ανελκυστήρα με ανάκτηση ενέργειας απενεργοποιείται σε λειτουργία Σαββάτου για να μην γίνει παράβαση του κανόνα της απαγόρευσης χρήσιμης εργασίας κατά το Σάββατο. Όση ενέργεια ανακτάται οδηγείται σε κύκλωμα με αντίσταση, όπου και μετατρέπεται σε θερμική ενέργεια χωρίς να χρησιμοποιηθεί.

Η χρήση ανελκυστήρα Σαββάτου είναι παράδειγμα παράκαμψης του Νόμου, σύμφωνα με το οποίο, πράξεις που μοιάζουν απαγορευμένες, μπορούν να υλοποιηθούν με τη χρήση τεχνολογίας, με τρόπο ώστε να μην γίνεται παράβαση του Νόμου. Η χρήση τέτοιων ανελκυστήρων το Σάββατο από όσους μπορούν να χρησιμοποιήσουν τις σκάλες θεωρείται από αρκετούς ραβίνους παράβαση του Νόμου και έτσι πολλοί Ορθόδοξοι Εβραίοι προτιμούν να χρησιμοποιούν τις σκάλες. Παρόλα αυτά, η χρήση των ανελκυστήρων Σαββάτου είναι σημαντική ευκολία για ηλικιωμένους Εβραίους που ακολουθούν αυτή την εξήγηση του Νόμου, αλλά και για όλες τις ηλικίες, ιδιαίτερα σε ψηλά κτίρια.
Πρωτόκολλο Ελέγχου Μεταφοράς

Το Πρωτόκολλο Ελέγχου Μεταφοράς) (Αγγλ. "Transmission Control Protocol(TCP))" είναι ένα από τα σημαντικότερα πρωτόκολλα της Συλλογής Πρωτοκόλλων Διαδικτύου. Βρίσκεται πάνω από το πρωτόκολλο IP. Οι κύριοι στόχοι του πρωτοκόλλου TCP είναι να επιβεβαιώνεται η αξιόπιστη αποστολή και λήψη δεδομένων, επίσης να μεταφέρονται τα δεδομένα χωρίς λάθη μεταξύ του στρώματος δικτύου (network layer) και του στρώματος εφαρμογής (application layer) και, φτάνοντας στο πρόγραμμα του στρώματος εφαρμογής, να έχουν σωστή σειρά. Οι περισσότερες σύγχρονες υπηρεσίες στο Διαδίκτυο βασίζονται στο TCP. Για παράδειγμα το SMTP (port 25), το παλαιότερο (και μη-ασφαλές) Telnet (port 23), το FTP και πιο σημαντικό το HTTP (port 80), γνωστό ως υπηρεσίες World Wide Web (WWW - Παγκόσμιος Ιστός). Το TCP χρησιμοποιείται σχεδόν παντού, για αμφίδρομη επικοινωνία μέσω δικτύου.

Αρχικά το Transmission ήταν Transfer, ένας όρος που προσδιόριζε την μεταβίβαση του ελέγχου στα άκρα του δικτύου TCPIP πριν αποσπαστεί το IP.
Αμπενάκι

Οι Αμπενάκι, που σημαίνει «"λαός της χαραυγής"», είναι μια φυλή ερυθρόδερμων της Αμερικής. Οι Αμπενάκι διέμεναν παραδοσιακά σε περιοχές κοντά στο Νιου Χάμσαϊρ και το Βερμόντ, αλλά και σε περιοχές του Κεμπέκ και του δυτικού Μέιν.
Νάουα

Οι Νάουα είναι μια ιθαγενής φυλή του Μεξικού. Μιλούν τη Νάουατλ γλώσσα, η οποία ανήκει στις Ουτοαζτεκικές γλώσσες. Η Νάουατλ αποτελείται από πολλές μικρότερες διαλέκτους, που έχουν αρκετές διαφορές μεταξύ τους.

Οι Νάουα φαίνεται ότι προέρχονται από τη νοτιοδυτική περιοχή των σημερινών Ηνωμένων Πολιτειών και θα πρέπει να μετανάστευσαν στο κεντρικό Μεξικό γύρω στο 2.000 π.Χ. Εκεί εγκαταστάθηκαν και επεκτάθηκαν στην ευρύτερη περιοχή κι έτσι έγιναν ο κυρίαρχος λαός στο κεντρικό Μεξικό. Ορισμένοι πολιτισμοί της Κεντρικής και Νότιας Αμερικής φαίνεται να προήλθαν από πληθυσμούς Νάουα, όπως οι Αζτέκοι, για παράδειγμα, ενώ θεωρείται ότι φυλές Νάουα υφίσταντο στην αρχαία πόλη της Τεοτιουακάν.
Γιούνο

Η Γιούνο (λατ. "Iuno") ήταν κύρια ρωμαϊκή θεότητα, αντίστοιχη με την Ήρα της ελληνικής μυθολογίας. Η Γιούνο ήταν σύζυγος του άρχοντα των θεών, Γιούπιτερ, και μητέρα του Μαρς. Αποτελούσε την Τριάδα του Καπιτωλίου μαζί με το Γιούπιτερ και τη Μινέρβα. Στην ετρουσκική μυθολογία, αντίστοιχη θεότητα της Γιούνο είναι η Ούνι.
Πάπας Μαρκελλίνος

Ο Πάπας Μαρκελλίνος ("Papa Marcellino", ... - 1 Απριλίου 305) ήταν επίσκοπος Ρώμης από τις 30 Ιουνίου του 296 έως τις 25 Οκτωβρίου του 304. Προκάτοχός του ήταν ο Πάπας Γάιος. Δεν αναφέρεται στο Martyrologium hieronymianum ή στο Depositio episcoporum, ούτε στο Depositio martyrus.

Ο Μαρκελλίνος υπήρξε Πάπας όταν ο Διοκλητιανός ήταν Ρωμαίος Αυτοκράτορας αλλά δεν είχε ακόμη ξεκινήσει διωγμούς εναντίον των Χριστιανών. Συγκεκριμένα, ο Χριστιανισμός εκείνη την περίοδο απολάμβανε μια μικρή ελευθερία, επιτρέποντας στην Χριστιανική Εκκλησία να αυξήσει τον αριθμό των πιστών της. Ο Καίσαρας Γαλέριος ηγήθηκε του παγανιστικού κινήματος εναντίον του Χριστιανισμού και κατάφερε να πείσει τον Διοκλητιανό να στραφεί εναντίον του Χριστιανισμού το έτος 302. Αρχικά οι Χριστιανοί στρατιώτες διώχθηκαν από τον στρατό, αργότερα έγινε κατάσχεση της Εκκλησιαστικής περιουσίας και Χριστιανικά βιβλία καταστράφηκαν. Μετά από δύο πυρκαγιές στο παλάτι του Διοκλητιανού, αυτός έλαβε αυστηρότερα μέτρα εναντίον των Χριστιανών, αναγκάζοντάς τους ή να αποστατούν ή να καταδικαστούν σε θάνατο.

Οι «Πράξεις του Αγίου Μαρκελλίνου», κείμενο που σήμερα δεν σώζεται, λέει ότι κατά την διάρκεια των διωγμών, ζητήθηκε από τον Μαρκελλίνο να κάνει θυσίες και θυμιάματα προς τιμήν των ειδώλων. Εκείνος αν και αρχικά, φοβούμενος την ζωή του, φάνηκε πρόθυμος αμέσως μετά μετάνιωσε και μαρτύρησε πίστη στον Χριστό με αποτέλεσμα να θανατωθεί μαζί με άλλους Χριστιανούς. Αργότερα, Δονατιστές επισκόποι ζήτησαν από μια Σύνοδο να καταδικάσει τον Πάπα Μαρκελλίνο. Η Σύνοδος αρνήθηκε απαντώντας: "prima Sedes a nemine iudicatur". Δηλαδή, "την Έδρα Κεφαλή (της Εκκλησίας, δηλ. την Ρώμη) κανείς δεν είναι άξιος να την δικάσει".

Σύμφωνα με το Liber Pontificalis, ο Μαρκελλίνος θάφτηκε στις 26 Απριλίου, 304 μ.Χ., στο νεκροταφείο του Priscilla, στη Via Salaria, 25 μέρες μετά τον μαρτυρικό θάνατό του. Το Liberian Catalogue μας δίνει ως ημερομηνία ταφής του τις 25 Οκτωβρίου. Επίσης, κάποιοι αμφισβήτησαν τον θάνατό του Πάπα (και αργότερα Άγιου) Μαρκελλίνου, αφού ο διάδοχός του ονομαζόταν Μαρκέλλος, με τον οποίο πολλοί μπερδεύτηκαν και νόμιζαν ότι ήταν το ίδιο πρόσωπο. Κατά το ποντιφικάτο του, η Αρμενία έγινε το πρώτο Χριστιανικό έθνος το 301 μ.Χ.


Κατηγορία:Πάπες
Κατηγορία:Πάπες 3ου αιώνα
Παγκόσμιο Κέντρο Εμπορίου

link=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:World_Trade_Center_Viewed_From_Ground_New_York_City_1999.jpg|thumb|380x380px|Οι ουρανοξύστες του πρώτου παγκοσμίου κέντρου εμπορίου σε φωτογραφία του 1999, λήψη από το έδαφος.
Το πρώτο Παγκόσμιο Κέντρο Εμπορίου (αγγλικά: World Trade Center) ήταν ένα σύμπλεγμα επτά κτιρίων στο Μανχάταν της Νέας Υόρκης στις Ηνωμένες Πολιτείες Αμερικής. Στο σύμπλεγμα αυτό, συμπεριλαμβάνονται και δύο ουρανοξύστες-ορόσημα, τα Παγκόσμιο Κέντρο Εμπορίου 1 και 2 (1 World Trade Center, 2 World Trade Center) που ήταν ευρέως γνωστοί ως "Δίδυμοι Πύργοι" (Twin Towers), διότι επρόκειτο για δύο κτίρια με μεγάλες εξωτερικές ομοιότητες. Το σύμπλεγμα καταστράφηκε κατά τις επιθέσεις της 11ης Σεπτεμβρίου 2001, με τους δύο πύργους και το Παγκόσμιο Κέντρο Εμπορίου 7 να καταρρέουν. Τα υπόλοιπα κτίρια του συμπλέγματος καταστράφηκαν μερικώς από από την κατάρρευση των πύργων και τελικά, κατεδαφίστηκαν.

Την στιγμή που ολοκληρώθηκε η κατασκευή τους, το 1973, οι "Δίδυμοι Πύργοι" αποτέλεσαν τα ψηλότερα κτίρια του κόσμου, με τον 1ο Πύργο να είναι 417 μέτρα (530 μέτρα με την κεραία του) και τον 2ο 415 μέτρα. Τα υπόλοιπα κτίρια του συμπλέγματος, που κατασκευάστηκαν μεταξύ 1975-1985, ήταν τα εξής: το ξενοδοχείο Marriott (Παγκόσμιο Κέντρο Εμπορίου 3) και τα Παγκόσμια Κέντρα Εμπορίου 4, 5, 6 και 7. Η συνολική δαπάνη για την κατασκευή ολόκληρου του συμπλέγματος ήταν 400 εκατομμύρια δολάρια (τωρινά 2,3 δισ. δολάρια, δηλαδή 2,1 δισ. ευρώ περίπου). 

Το πρωί της 11ης Σεπτεμβρίου του 2001, μέλη της Αλ-Κάιντα συνέτριψαν δύο αεροπλάνα Boeing 767 στους ουρανοξύστες του συμπλέγματος (στις 8:46 στο Παγκόσμιο Κέντρο Εμπορίου 1 και στις 9:03 στο Παγκόσμιο Κέντρο Εμπορίου 2), προκαλώντας την ολοσχερή κατάρρευση τους μετά από 85 και 56 λεπτά φωτιάς αντίστοιχα. Υπολογίζεται ότι σκοτώθηκαν 2.977 άτομα, συμπεριλαμβάνοντας τα 157 άτομα στα αεροσκάφη και τους πάνω από 250 νεκρούς πυροσβέστες. Συντρίμμια που έπεσαν από την κατάρρευση προκάλεσαν μεγάλες ζημιές σε κοντινά κτίρια, όπως στο Deutsche Bank Building και το Παγκόσμιο Κέντρο Εμπορίου 7, το οποίο και κατέρρευσε. Η διαδικασία καθαρισμού των συντριμμιών διήρκεσε 8 μήνες και ο αέρας στην περιοχή χρειάστηκε 9 μήνες για να επανέλθει στην προηγούμενη χημική του σύσταση!
Βένους

Η Βένους ("Venus") ήταν μεγάλη ρωμαϊκή θεότητα του έρωτα και της ομορφιάς, αντίστοιχη με την Αφροδίτη της ελληνικής μυθολογίας και την Τουράν της ετρουσκικής μυθολογίας, έχοντας δανειστεί στοιχεία και από τις δυο θεότητες. Οι Ρωμαίοι τη θεωρούσαν πρόγονό τους, λόγω του μύθου του ιδρυτή της Ρώμης, Αινεία.
Public Enemy

Οι Public Enemy είναι ένα γνωστό αμερικάνικο hip-hop συγκρότημα γνωστό για την πολιτικού περιεχομένου στιχουργική του, την κριτική του κατά των Μ.Μ.Ε. και το ενεργό του ενδιαφέρον για την αφρο-αμερικάνικη κοινότητα. Ηγέτης του συγκροτήματος είναι ο ράπερ Chuck D.

Τον Ιούνιο του 1992 οι Public Enemy ήρθαν στην Ελλάδα και διοργάνωσαν συναυλία στο Κατράκειο θέατρο της Νίκαιας, αποτελώντας σημαντικό ρόλο στα πρώτα χρόνια του ελληνικού hip hop, καθώς ήταν η πρώτη φορά που ένα τόσο μεγάλο hip hop συγκρότημα ερχόταν στη χώρα.
Βέστα

Η Βέστα (λατινικά: "Vesta") της ρωμαϊκής μυθολογίας είναι η παρθένος θεότητα της οικογένειας και της οικιακής εστίας, αντίστοιχη της Εστίας στην ελληνική μυθολογία. Ο χαρακτήρας της δεν εμφανίζεται σχεδόν σε κανένα μύθο και δεν απεικονίζεται παρά μόνο σαν η ιερή εστία του σπιτιού. Η Βέστα είναι κόρη του Σατούρνους και της Οπς, αδερφή του Γιούπιτερ, του Πλούτωνα, της Γιούνο και της Κέρες. Η Βέστα προστάτευε την οικογενειακή αρμονία και την τάξη των πραγμάτων. 

Κάθε πόλη είχε μια δημόσια εστία που ήταν αφιερωμένη στη Βέστα. Όταν ιδρυόταν μια νέα αποικία, οι άποικοι κουβαλούσαν μαζί τους την εστία της μητρόπολης, από την οποία θα δημιουργούσαν τη δημόσια εστία της νέας πόλης.
Λητώ

Στην ελληνική μυθολογία, η Λητώ (ή Λατώ στη δωρική διάλεκτο) είναι κόρη των Τιτάνων Κοίου και Φοίβης. Από τον Δία γέννησε τον Απόλλωνα και την Άρτεμη. Στη ρωμαϊκή μυθολογία, η αντίστοιχη θεότητα της Λητούς είναι η Λατόνα. 

Η Λητώ ήταν η κύρια θεότητα στην Ανατολική Λυκία, ενώ την καταγωγή της διεκδικούσαν και οι κάτοικοι της Κω. Το ιερό της, το Λητώον, ένωνε τις πόλεις-κράτη της Λυκίας μεταξύ τους. Λατρευόταν με τα επίθετα "Κοιογένεια", "Φυστίη" και "Εκδυσία".
Ιδαίο Άντρο

Το Ιδαίο Άντρο (αρχ. Ἰδαῖον Ἄντρον) ή "Αρσένιο" είναι σπήλαιο σε οροπέδιο στο όρος Ίδη (Ψηλορείτης) της Κρήτης, στο οποίο κατά την ελληνική μυθολογία ανατράφηκε ο Δίας, εξ ου λεγόμενος και «Κρηταγενής», από τη βρεφική του ηλικία. Την είσοδό του φύλαγαν οι Κουρήτες, μυθικές φιγούρες, και κάθε φορά που ο μικρός Δίας έκλαιγε, χτύπαγαν τα σπαθιά τους πάνω στις ασπίδες που κρατούσαν για να μην ακούσει το κλάμα του ο Κρόνος. Κατά μια άλλη εκδοχή, οι Κουρήτες χόρευαν ένα χορό πολύ έντονο και γρήγορο, που έκανε τη βαριά πανοπλία τους να χτυπάει δυνατά και να σκεπάζει το κλάμα του βρεφικού Δία. 

Σήμερα το σπήλαιο αυτό που ονομάζεται και «Σπηλιάρα» ή «Σπήλιος της βοσκοπούλας» είναι αρχαιολογικός χώρος στον οποίο έχουν διενεργηθεί ανασκαφές από το 1884 και έχουν ανακαλυφθεί αντικείμενα ακόμα και από τη μινωική εποχή, όπως αρχαϊκά αγαλμάτια, φιάλες, χάλκινες ασπίδες, κ.ά. που φυλάσσονται στο Μουσείο Ηρακλείου. Στη διαδρομή από την Κνωσσό προς το Ιδαίον Άντρον υπάρχει και ο αρχαιολογικός χώρος της Ζωμίνθου, όπου ανακαλύφθηκε μία σημαντική (σύμφωνα με τις έως τώρα έρευνες) μινωική εγκατάσταση.
Δικταίο Άντρο

Το Δικταίο Άντρο βρίσκεται στη βόρεια πλευρά του βουνού Δίκτη στην Κρήτη, πάνω από το χωριό Ψυχρό στο δήμο Οροπεδίου Λασιθίου Κρήτης, σε υψόμετρο 1020 μ. Θεωρείται από τα σημαντικότερα διεθνώς γνωστά σπήλαια, με μεγάλο μυθολογικό και αρχαιολογικό ενδιαφέρον. Εκεί η Ρέα, κρυμμένη από τη μανία του Κρόνου γέννησε τον Δία. 

Το σπήλαιο έχει συγκεντρώσει το ενδιαφέρον πλήθους Ελλήνων και ξένων αρχαιολόγων που έχουν κατά καιρούς ανασκάψει το εσωτερικό του. Ευρήματα νεολιθικά, μινωικά, υστερομινωικά, γεωμετρικά, αρχαϊκά, κλασικά, ελληνιστικά και ρωμαϊκά αποδεικνύουν τη συνεχή χρήση του από τον άνθρωπο, κυρίως για λατρευτικούς σκοπούς.

Το σπήλαιο έχει έκταση 2.200 τμ και είναι επισκέψιμο. Το συνολικό μήκος της τουριστικής διαδρομής είναι 250 μ. Στο εσωτερικό του υπάρχει πλούσιος διάκοσμος σταλακτιτών, σταλαγμιτών και μία γραφική λίμνη.
Terror X Crew

Οι Terror X Crew, ή αλλιώς TXC, ήταν Eλληνικό χιπ χοπ και hardcore rap μουσικό συγκρότημα. Αποτελούνταν από τους Αρτέμη (ράπερ), Ευθύμη (ράπερ) και DJ ALX (μουσικός παραγωγός). Ενεργοί από το το 1992 έως το 2002, έπαιξαν σημαντικό ρόλο στη διαμόρφωση και διάδοση του σκληροπυρηνικού χιπ χοπ στην Ελλάδα.
Μίνως Αργυράκης

Ο Μίνως Αργυράκης (Αϊδίνι, 1919 – Αθήνα, 26 Μαΐου 1998) ήταν Έλληνας ζωγράφος, σκιτσογράφος και σκηνογράφος του θεάτρου.
Υπερβορεία

Στην ελληνική μυθολογία, σύμφωνα με την παράδοση, οι Υπερβόρειοι ήταν ένας μυθικός λαός που ζούσε στα βουνά της Ελλάδας. Η χώρα τους ονομαζόταν Υπερβορεία κι εκεί ο Ήλιος έλαμπε καθ' όλη τη διάρκεια της ημέρας.

Αναφορά στην Υπερβόρεια κάνουν οι αρχαίοι συγγραφείς Ηρόδοτος (Δ,13), Ησίοδος ("Θεογονία", 211-235), ο γεωγράφος Στράβων (11.4.3.), ο ποιητής Πίνδαρος ("Ίσθμια" Ωδή 6 [...]καὶ πέραν Νείλοιο παγᾶν καὶ δι᾽ Ὑπερβορέους[...]) και ο Παυσανίας.

Από την εποχή του Μεγάλου Αλεξάνδρου, στους χάρτες η Υπερβορεία απεικονιζόταν γενικά ως χερσόνησος ή ένα νησί πέρα από τα εδάφη της Γαλλίας. Μάλλον στη φαντασία των περισσότερων υπήρχε στα εδάφη της σημερινής Βρετανίας, της Νορβηγίας και της Σουηδίας. Άλλες περιγραφές την τοποθετούν στην ευρύτερη περιοχή των Ουραλίων.

* Ο αστεροειδής 1309 Υπερβορεία (1309 Hyperborea), που ανακαλύφθηκε το 1931, πήρε το όνομά του από τη μυθική αυτή χώρα.
Οργανισμός Οικονομικής Συνεργασίας και Ανάπτυξης

Ο Οργανισμός Οικονομικής Συνεργασίας και Ανάπτυξης (Ο.Ο.Σ.Α.) (αγγλικά: "Organisation for Economic Co-operation and Development - OECD", γαλλικά: "Organisation de coopération et de développement économiques - OCDE") είναι διεθνής οργανισμός εκείνων των αναπτυγμένων χωρών που υποστηρίζουν τις αρχές της αντιπροσωπευτικής δημοκρατίας και της οικονομίας της ελεύθερης αγοράς. Δημιουργήθηκε το 1948 ως "Οργανισμός Ευρωπαϊκής Οικονομικής Συνεργασίας" (Organisation for European Economic Co-operation - OEEC), με πρώτο γενικό γραμματέα τον Γάλλο Ρομπέρ Μαρζολίν, με σκοπό να διαχειριστεί το σχέδιο Μάρσαλ για την ανοικοδόμηση της Ευρώπης μετά τον Β΄ Παγκόσμιο Πόλεμο. Αργότερα η ιδιότητα μέλους της επεκτάθηκε και σε μη ευρωπαϊκά κράτη, και το 1960 μετασχηματίστηκε στον Οργανισμό Οικονομικής Συνεργασίας και Ανάπτυξης.
Messe Frankfurt

thumb|200px|Το κτήριο γραφείων Messeturm και οι εγκαταστάσεις στο βάθος.

Η Messe Frankfurt είναι εμπορική έκθεση της Φραγκφούρτης και μια από τις μεγαλύτερες επιχειρήσεις εμπορικών εκθέσεων και συνεδρίων στον κόσμο. Κερδίζει περισσότερα χρήματα από όλες τις άλλες γερμανικές εκθέσεις μαζι.
Οργανώνει εκθέσεις παγκοσμίως αλλά έχει και εκτενείς εγκαταστάσεις στη Φραγκφούρτη.

Ανάμεσα στις σημαντικές εκθέσεις που διοργανώνει η Messe Frankfurt περιλαμβάνονται η Διεθνής Έκθεση Βιβλίου ("Buchmesse"), το Διεθνές Σαλόνι Αυτοκινήτου της Φραγκφούρτης "ΙΑΑ", η Ambiente, η Tendence Lifestyle, η ISH και η Automechanica.
Χάσια

Τα Χάσια είναι βουνό της βόρειας Ελλάδας με υψόμετρο 1.564 μέτρα. Βρίσκονται στα σύνορα του Νομού Τρικάλων με τον Νομό Γρεβενών, βορειοδυτικά της Καλαμπάκας. Αποτελούν τμήμα της ευρύτερης οροσειράς της Πίνδου. Περικλείονται, στα δυτικά και βόρεια από την βόρεια Πίνδο και στα νότια και ανατολικά από τα Αντιχάσια και τα Καμβούνια όρη. Τα χαρακτηρίζουν ποτάμια, χαράδρες, ρεματιές, δάση (κυρίως μαύρης πεύκης), καθώς και αλπικά λιβάδια.
Αγήνωρ Αστεριάδης

250px|right|thumb|Α. Αστεριάδης, "Πειραιάς" (αχρονολόγητο;). Τέμπερα, 202 εκ. x 122 εκ. Εθνική Πινακοθήκη της Ελλάδας - Μουσείο Αλεξάνδρου Σούτζου.
Ο Αγήνωρ Αστεριάδης (Λάρισα, 1898 – Αθήνα, 17 Δεκεμβρίου 1977) ήταν Έλληνας ζωγράφος, αγιογράφος και χαράκτης της «Γενιάς του Τριάντα».
Ψηλορείτης

Ο Ψηλορείτης είναι ορεινός όγκος στην κεντρική Κρήτη με ύψος 2.456 μέτρα. Έχει 5 κορυφές που ξεπερνούν τα 2000 μέτρα: Ίδα (2456 μ.), Αγκαθιάς (2424 μ.), Στολίστρα (2325 μ.), Βουλομένου (2267 μ.) και Κούσακας (2209 μ.). Άλλες χαμηλότερες κορυφές είναι η Μαύρη Κορυφή (1981 μ.) και ο Σκίνακας (1750 μ.).
Γαλλική μυθολογία

Η Γαλλική μυθολογία περιλαμβάνει τους μύθους, τους θρύλους, τα λαϊκά παραμύθια, τους αγίους και τους θεούς των Γαλατών, των Φράγκων, των Νορμανδών, των κατοίκων της Βρετάνης, καθώς και άλλων λαών που κατοικούν στα εδάφη της Γαλλίας.


Κατηγορία:Μυθολογίες της Ευρώπης
Μυθολογια
Ναπολεόντειος Κώδικας

Με την ονομασία Ναπολεόντειος Κώδικας αναφέρεται ο γαλλικός Αστικός Κώδικας που δημοσιεύθηκε επί Ναπολέοντος στις 21 Μαρτίου του 1804 με αρχικό όμως τίτλο "Αστικός Κώδικας των Γάλλων" και που μετονομάσθηκε κατά την αναδημοσίευσή του σε "Ναπολεόντειο Κώδικα" το 1807.

Ο Ναπολεόντειος Αστικός Κώδικας είναι γεγονός ότι βασίσθηκε στις αρχές της Γαλλικής Επανάστασης, η μεγάλη ιστορική του όμως σημασία είναι ότι πρώτος αυτός ο Κώδικας καθιέρωσε στην Ευρώπη την ισότητα πάντων των πολιτών έναντι του Νόμου. Αποτελούσε συμβιβασμό του παλαιού καθεστώτος με τη Γαλλική Επανάσταση. Ενσωμάτωνε τις αρχές της ελευθερίας του ατόμου, της ελευθερίας επιλογής εργασίας, καθώς και την αρχή του Κοσμικού Κράτους. 
Αποτελείται από 2.281 άρθρα. Διαιρείται σε τρία μέρη: στο δίκαιο των προσώπων, στο δίκαιο του αντικειμένου και των ειδών της ιδιοκτησίας, και στο δίκαιο του τρόπου κτήσης της κυριότητας.
Ο κώδικας, που κυριαρχείται από το πνεύμα της Γαλλικής Επανάστασης, διακρίνεται για τη σαφήνεια και την ακρίβεια των κειμένων του. Στους νεότερους χρόνους τροποποιήθηκε πολλές φορές, αλλά οι βασικές γραμμές του διατηρούνται έως σήμερα και αποτέλεσε τη βάση ανάλογων κωδίκων διαφόρων κρατών του 19ου αι., όπως του Βελγίου (όπου ισχύει και σήμερα), του Κεμπέκ στον Καναδά, της Ολλανδίας, της Ισπανίας, ορισμένων κρατών της Νότιας Αμερικής και της πολιτείας Λουιζιάνα των ΗΠΑ.

Ο νέος ηγέτης της Γαλλίας εφάρμοσε σειρά μεταρρυθμίσεων στη διοίκηση, στην εκπαίδευση και στην οικονομία, επιδιώκοντας να ελέγξει την κρατική μηχανή, αλλά και να την κάνει πιο αποτελεσματική
Ν
Κατηγορία:Νομικοί κώδικες
Ελβετική μυθολογία

Η Ελβετική μυθολογία, πριν την έλευση του Χριστιανισμού, ήταν ένα μείγμα κελτικής και γερμανικής μυθολογίας.

Κάποιοι από τους μύθους, θρύλους ή θεότητες που ήταν ιδιαίτερα γνωστοί αναφέρονται παρακάτω:

* Η Άρτιο, μια κελτική θεότητα που σχετίζεται με τη φύση και την άγρια ζωή, είναι ιδιαίτερα γνωστή από την Ελβετία.
*Δράκοι πιστεύεται ότι πετούσαν πάνω από τις Άλπεις.
*Νάνοι από την Ελβετία έδιναν μαγικό τυρί σε εκλεκτούς θνητούς.
*Η Ροσμέρτα, θεότητα των Ρωμαίων και των Γαλατών, που σχετιζόταν με την αφθονία των αγαθών και τη γονιμότητα.
*To "Έλατο που Τραγουδάει", ένα ελβετικό παραμύθι.
*Θρύλοι του Γουλιέλμου Τέλλου.
Νίδα

thumb|right|300px|Χάρτης του Μάρκο Μποσκίνι της εποχής της Αναγέννησης. Αναγράφονται εκατοντάδες τοπωνύμια μεταξύ των οποίων και το οροπέδιο Νίδα ως CAMPA IDA στο κέντρο του χάρτη.
thumb|300px|Το οροπέδιο της Νίδας
Η Νίδα είναι οροπέδιο της Κρήτης σε υψόμετρο 1.450 μέτρων, ανάμεσα στον ανατολικό και δυτικό ορεινό όγκο του Ψηλορείτη. Απέχει περίπου 22 χλμ. από την κωμόπολη Ανώγεια. Δυτικά του οροπεδίου ξεκινά η κλασική διαδρομή του ορειβατικού μονοπατιού Ε4 για την κορυφή Ίδα του Ψηλορείτη. Εκεί κοντά βρίσκεται και το Ιδαίον Άντρον, σπουδαία αρχαιολογική τοποθεσία.
Ούνι

Στην Ετρουσκική μυθολογία, η Ούνι είναι η υπέρτατη θεά. Αποτελεί προστάτιδα θεά της πόλης της Περούτζια.

Με το σύζυγό της, Τίνια, και τη Μένρβα αποτελούν την ισχυρή Τριάδα του ετρουσκικού πάνθεου. Σαν θεότητα αντιστοιχεί με την ελληνική θεότητα Ήρα και τη ρωμαϊκή Γιούνο. 
Με τον Τίνια απέκτησε ένα γιο, τον Χέρκλε.
Τίνια

Στην Ετρουσκική μυθολογία, ο Τίνια ήταν ο μεγαλύτερος θεός των ουρανών, σύζυγος της Θάλνα ή της Ούνι. 

Αποτελούσε την ισχυρή Τριάδα μαζί με τις θεότητες Μένρβα και Ούνι, αντίστοιχη της ρωμαϊκής τριάδας του Γιούπιτερ, της Μινέρβα και της Γιούνο.
Σαν θεότητα, είναι αντίστοιχη με τον άρχοντα των θεών Δία της ελληνικής μυθολογίας. Με την Ούνι απέκτησε ένα γιο, τον Χέρκλε.


Κατηγορία:Ετρουσκική μυθολογία
Κατηγορία:Θεότητες του κεραυνού
Βαντ

Στην ετρουσκική μυθολογία, η Βαντ ή Βανθ (Vanth) είναι ένας θηλυκός δαίμονας που ζούσε στον Άιτα, τον Κάτω Κόσμο. Με τα μάτια που είχε στα φτερά της έβλεπε και γνώριζε τα πάντα. Ήταν ο προάγγελος του θανάτου και βοηθούσε τους ασθενείς στο νεκροκρέβατό τους. Παρακινούσε τους ανθρώπους να είναι βίαοι και ελκόταν από ανοικτούς τάφους και τύμβους.

Σύμβολά της είναι το φίδι, ο δαυλός και το κλειδί της πύλης που οδηγεί στον άλλο κόσμο, με τα οποία απεικονίζεται συχνά στην τέχνη.

Συνήθως φαίνεται να ακολουθεί το θεό Χαρούν.

* Το όνομά της δόθηκε στον δορυφόρο του αστεροειδούς 90482 Όρκου, (90482) Όρκος I Βανθ
Χαρούν

"Ο Χαρούν στα ηνία του τεθρίππου του", τμήμα τοιχογραφίας από τον "[[Τάφος του καταχθόνιου τεθρίππου|Τάφο του καταχθόνιου τεθρίππου]]" ([[καλλιτεχνική άποψη]]).


Ο Χαρούν (ή Χαρού ή Καρούν) είναι ο ψυχοπομπός του Κάτω Κόσμου στην ετρουσκική μυθολογία, απευθείας δανεισμένος από τον Χάροντα της ελληνικής μυθολογίας.

Δεν θα πρέπει να συγχέεται με τον άρχοντα του Κάτω Κόσμου, γνωστό στους Ετρούσκους ως Άιτα.

Συχνά αναπαρίσταται μαζί με την θεά Βανθ, φτερωτή θεά επίσης σχετιζόμενη με τον Κάτω Κόσμο.
Φέμπρουους

Στην ετρουσκική μυθολογία, ο Φέμπρουους ήταν θεότητα των νεκρών και του εξαγνισμού, ενώ αργότερα η λατρεία του υιοθετήθηκε και από τους Ρωμαίους. Ο μήνας Φεβρουάριος έχει πάρει την ονομασία του από αυτή τη θεότητα, από την οποία πιθανότατα προέρχεται και η ρωμαϊκή θεότητα Φέμπρις, που σημαίνει "πυρετός" και συνδέεται με την ασθένεια της ελονοσίας. 

Ο Φέμπρουους θεωρούνταν επίσης παγανιστικός θεός, ιδιαίτερα κατά τη χρονική περίοδο που οι Ρωμαίοι λάτρευαν την αιγυπτιακή θεότητα Ίσιδα.

Κατηγορία:Ετρουσκική μυθολογία
Κατηγορία:Θεότητες της ρωμαϊκής μυθολογίας
Φερόνια

Η Φερόνια ήταν αρχικά μια θεότητα των Ουμπρίων και αργότερα των Ετρούσκων, η οποία όμως στη συνέχεια υιοθετήθηκε από τους Ρωμαίους. Ήταν θεότητα των αγρών και της γονιμότητας, στην οποία ήταν αφιερωμένα τα δάση κι οι πηγές. Ήταν επίσης θεότητα της φωτιάς και προστάτιδα των απελεύθερων: οι δούλοι τη θεωρούσαν ως θεότητα της ελευθερίας και πίστευαν ότι θα ελευθερώνονταν από τα δεσμά τους αν κάθονταν σε κάποια ιερή πέτρα των ιερών της Φερόνια.
* Ο αστεροειδής 72 Φερονία, που ανακαλύφθηκε το 1861, πήρε το όνομά του από τη ρωμαϊκή αυτή θεότητα.
Φερονια
Φερονια
Αουρόρα

Στη ρωμαϊκή μυθολογία, η Αουρόρα (λατ. "Aurora") είναι η προσωποποίηση της αυγής. Αντιστοιχεί με την ελληνική θεότητα Ηώ και με την ετρουσκική Θέσαν, θεότητα της αυγής και της ζωής.

Η Αουρόρα θεωρείται σαν μια όμορφη γυναίκα που πετάει πάνω από τον ουρανό αναγγέλλοντας την άφιξη του ήλιου. Έχει δυο αδέλφια: τον ήλιο και τη σελήνη. Έχει πολλούς συζύγους κι απέκτησε πολλά παιδιά, ανάμεσα στα οποία είναι και οι τέσσερις άνεμοι (βορράς, νότος, ανατολή, δύση). Σύμφωνα με ένα μύθο, πετάει πάνω από τον ουρανό κλαίγοντας για έναν από τους γιους της που σκοτώθηκε και τα δάκρυά της είναι η πρωινή πάχνη στον κόσμο των ανθρώπων.

Ο Ουίλιαμ Σαίξπηρ αναφέρει την Αουρόρα στο γνωστό θεατρικό του έργο "Ρωμαίος και Ιουλιέτα".
Προσερπίνα

Στη ρωμαϊκή μυθολογία, η Προσερπίνα είναι η αντίστοιχη θεότητα της Περσεφόνης στην ελληνική μυθολογία, ενώ στην ετρουσκική μυθολογία είναι γνωστή σαν Περσιπνέι. Το όνομά της προέρχεται από το λατινικό ρήμα "proserpere, αναδύομαι". Η Προσερπίνα βασίλευε στον Κάτω Κόσμο με τον σύζυγο της. Επίσης, μια ρωμαϊκή λατρεία θέλει η Προσερπίνα να έχει ενωθεί με τον Λούμπερκους και να γεννήσει τον Ούπ.
Σατουρνάλια

Τα Σατουρνάλια ήταν γιορτή των Ρωμαίων αφιερωμένη στο θεό Σατούρνους, ο οποίος αντιστοιχεί στον ελληνικό θεό Κρόνο. Πραγματοποιούταν κατά τους χειμερινούς μήνες κατά την περίοδο του χειμερινού ηλιοστασίου, συνήθως στις 17 Δεκεμβρίου, αλλά αργότερα η γιορτή κρατούσε έως και μια βδομάδα, μέχρι τις 23 Δεκεμβρίου.

Τα Σατουρνάλια ήταν μεγάλη και σημαντική γιορτή για τους Ρωμαίους, οι οποίοι τα ταύτιζαν με τα αρχαία Κρόνια. Εκτός από τις τυπικές θυσίες, η γιορτή περιλάμβανε δημόσια αργία, καθώς και διάφορα έθιμα, όπως την ανταλλαγή μικρών δώρων ή υπαίθριες αγορές. Επιτρέπονταν τα τυχερά παιχνίδια ακόμα και για τους δούλους. Επίσημα ενδύματα δε φοριούνταν, ενώ οι δούλοι δεν μπορούσαν να τιμωρηθούν κι αντιμετώπιζαν με χλευασμό τους κυρίους τους. Γενικότερα οι ρόλοι αντιστρέφονταν ανάμεσα σε δούλους κι ιδιοκτήτες, κάτι που οδηγούσε σε ξέφρενο γλέντι, άφθονη οινοποσία και ακολασίες: γι' αυτό το λόγο, με την έλευση του Χριστιανισμού, η λέξη "σατουρνάλια" ήταν ταυτόσημη με τα "όργια".
Σατούρνους

Στη ρωμαϊκή μυθολογία, ο Σατούρνους ήταν κύρια θεότητα της γεωργίας. Ταυτίζεται με τον Κρόνο στην ελληνική μυθολογία.

Σύζυγος του Σατούρνους ήταν η Οπς κι όχι η Μάγκνα Μάτερ, η αντίστοιχη θεότητα της Ρέας, ενώ ανάμεσα στα παιδιά του συγκαταλέγονται η Κέρες, ο Γιούπιτερ κι άλλες θεότητες. Ο Σατούρνους έδωσε το όνομά του στην αγγλική ονομασία της ημέρας του Σαββάτου (Saturday), καθώς και στον πλανήτη Κρόνο (Saturn).
Κολλοειδές

Κολλοειδές – στη χημεία – χαρακτηρίζεται το ομογενές μίγμα που περιέχει μικροσκοπικά σωματίδια μιας χημικής ουσίας ομοιόμορφα διασκορπισμένα μέσα σε μια άλλη και που παραμένουν "μη αναμίξιμα". Τα σωματίδια αυτά ονομάζονται μικύλλια (micelles).

Σε ένα διάλυμα (ηλεκτρολύτη ή όχι), τα υπό διασκόρπιση σωματίδια (άτομα ή μόρια) έχουν μέγεθος της τάξης των 10-7 cm. Στο κολλοειδές το μέγεθος των μικυλλίων είναι από 10-7 έως 10-5 cm (1 - 100 nm) που σχηματίζουν δομή κολλοειδή (sol) ή πηκτή (gel) που δεν διέρχεται μέσα από κυτταρικές μεμβράνες. Παρά ταύτα παραμένουν διασκορπισμένα, μη παρασυρόμενα από τη βαρύτητα, έτσι ώστε να καθιζάνουν, παραμένοντας έτσι αιωρούμενα. Σε αντίθεση, επίσης, με τα διαλύματα, τα κολλοειδή εμφανίζουν σκέδαση στο φως.

Τα σωματίδια του κολλοειδούς μπορεί να είναι στερεά ή σταγονίδια ή ακόμα και αέρια (φυσαλίδες). Όπως και τα διαλύματα, υπάρχουν κολλοειδή τα οποία έχουν ως μέσο διασποράς και διασπειρόμενη ουσία και στις τρεις φάσεις (στερεό, υγρό, αέριο), με εξαίρεση αυτή που και οι δύο φάσεις είναι αέριες. Χαρακτηριστικά παραδείγματα κολλοειδών είναι:

* Σύννεφα και ομίχλη: Μέσο διασποράς αέριο, διασπειρόμενη ουσία υγρό (κολλοειδές αερόλυμα).

* Καπνός: Μέσο διασποράς αέριο, διασπειρόμενη ουσία στερεό (κολλοειδές στερεό αερόλυμα).

* Γαλάκτωμα: Μέσο διασποράς υγρό, διασπειρόμενη ουσία υγρό (π.χ. γάλα)

* Μαργαρίτης (κοιν. μαργαριτάρι): και τα δύο μέσα στερεά.

Τα κολλοειδή είναι πολύ συνηθισμένα στην έμβια ύλη, π.χ. στα κύτταρα όπου οι μεγάλες επιφάνειες είναι πολύ σημαντικές για τις χημικές αλλαγές που συντελούνται εκεί.
Νοβοροσίσκ

thumb|300 px|right|Θέση του Νοβοροσίσκ στη Μαύρη θάλασσα (βόρεια-ανατολικά)
Το Νοβοροσίσκ ή Νοβοροσσίσκ (ρωσικά: Новоросси́йск) είναι πόλη της Ρωσίας (Κράι Κρασνοντάρ), και το μεγαλύτερο λιμάνι της Μαύρης Θάλασσας. Έχει πληθυσμό 241.952 κατοίκους σύμφωνα με την απογραφή του 2010.

Είναι μια βιομηχανική πόλη και βασίζεται στην παραγωγή χάλυβα και μεταλλικών προϊόντων, αλλά και στη βιομηχανία τροφίμων.

Πανίσχυρη ήταν η ελληνική ομογένεια στο Νοβοροσίσκ, και κυρίως πριν την Οκτωβριανή επανάσταση όταν ήταν συγκεντρωμένη εκεί η αφρόκρεμα των Ελλήνων εμπόρων της εποχής.
Χανς Μπάκε

Ο Χανς Μπάκε (γεννήθηκε στο Λούλεο της Σουηδίας στις 14 Φεβρουαρίου 1952) είναι Σουηδός προπονητής ποδοσφαίρου.

Αγωνίστηκε ως ποδοσφαιριστής στην ΑΙΚ Στοκχόλμης και στην Μπρομαποϊκάρνα. Ως προπονητής κατέκτησε το πρωτάθλημα Δανίας το 1999 με την Άλμποργκ, ενώ το 2003 και το 2005 το κατέκτησε με την Κοπεγχάγη. Το 2004 με την ίδια ομάδα κατέκτησε και το Κύπελλο. Το 2006 ανέλαβε τον ΠΑΟ, αλλά έφυγε από αυτόν τον Σεπτέμβριο του ιδίου έτους, εξαιτίας της κακής απόδοσης της ομάδας στους διεθνείς αγώνες. Το 2011 ανέλαβε την αμερικάνικη Νιου Γιορκ Ρεντ Μπουλς των αστέρων Τιερί Ανρί και Ραφαέλ Μάρκες.

Μπακε Χανς
Μπακε Χανς
Κατηγορία:Προπονητές ποδοσφαίρου ΦΚ Ρεντ Μπουλ Σάλτσμπουργκ
Κατηγορία:Προπονητές ποδοσφαίρου Νοτς Κάουντι
Κατηγορία:Προπονητές ποδοσφαίρου Άλμποργκ ΜΚ
Κατηγορία:Προπονητές ποδοσφαίρου ΦΚ Κοπεγχάγη
Κατηγορία:Προπονητές ποδοσφαίρου Μόλντε ΦΚ
Κατηγορία:Προπονητές ποδοσφαίρου Γιουργκόρντεν ΙΦ
Κατηγορία:Προπονητές ποδοσφαίρου Χάμαρμπυ ΙΦ
Κατηγορία:Προπονητές ποδοσφαίρου Νιου Γιορκ Ρεντ Μπουλς
Κατηγορία:Προπονητές ποδοσφαίρου Έστερς ΙΦ
Κατηγορία:Προπονητές ποδοσφαίρου ΑΙΚ Στοκχόλμης
Κατηγορία:Ποδοσφαιριστές ΙΦ Μπρομαποϊκάρνα
Κατηγορία:Προπονητές ποδοσφαίρου Στάμπεκ ΙΦ
Κατηγορία:Προπονητές Σούπερ Λιγκ Ελλάδας
Expedition 18

Η Expedition 18 είναι η κατά σειρά 18η αποστολή στον διεθνή διαστημικό σταθμό (ISS).
Τα δύο πρώτα μέλη του πληρώματος, ο Michael Fincke και ο Salizhan Sharipov πρόκειται να ξεκινήσουν το ταξίδι τους για το διάστημα τον Οκτώβριο του 2008 με την πτήση Soyuz TMA-13.
Θα τους ακολουθήσει η Sandra Magnus με την πτήση STS-126 του διαστημικού λεωφορείου στις 18 Σεπτεμβρίου 2008, η οποία αρχικά θα ασκήσει καθήκοντα στην τελευταία φάση της 17ης Αποστολής και θα παραμείνει για να πάρει μέρος και στην παρούσα 18η Αποστολή.

Ενώ μέχρι τώρα τα πληρώματα των αποστολών ήτανε τριμελή, μετά από την 18η αποστολή, ο αριθμός των μελών πληρώματος που θα παραμένουν μόνιμα στο διάστημα θα ανέλθει στα έξι άτομα.
Παναγιώτης Χηνοφώτης

Ο Παναγιώτης Χηνοφώτης ήταν στρατιωτικός και αρχηγός του Γενικού Επιτελείου Εθνικής Άμυνας της Ελλάδας. Μετά την αποστρατεία του ασχολήθηκε ενεργά με την πολιτική.

Γεννήθηκε στην Αθήνα στις 12 Αυγούστου 1949 και κατατάχθηκε στο πολεμικό ναυτικό. Αποφοίτησε απο τη σχολή ναυτικών δοκίμων και έγινε σημαιοφόρος το 1971. Το 1986 αποφοίτησε με άριστα από την Ελληνική Ναυτική Σχολή Πολέμου και ολοκλήρωσε τις σπουδές του στην Ναυτική Σχολή Πολέμου των ΗΠΑ. Κατέχει το πτυχίο «Επιτελούς» καθώς και Μεταπτυχιακό Τίτλο Σπουδών στις «Διεθνείς Σχέσεις» από το Πανεπιστήμιο «Salve Regina» του Rhode Island των ΗΠΑ.

Επιτυχημένος ύπαρχος του ΑΓ/ΚΩΣ το 1977 και διοικητής της μοίρας πυραυλακάτων το 1980, το 1989 διετέλεσε διευθυντής σπουδών της Ναυτικής Σχολής Πολέμου και το 1993 τοποθετήθηκε στην Ελληνική Στρατιωτική Αντιπροσωπεία του ΝΑΤΟ στις Βρυξέλλες. Το 1996 ανέλαβε τη Διοίκηση της 1ης Μοίρας Αντιτορπιλικών - Φρεγατών και το 1997 τοποθετήθηκε ως αναπληρωτής στρατιωτικός αντιπρόσωπος της Ελλάδος στη Δυτικοευρωπαϊκή Ένωση (ΔΕΕ) στις Βρυξέλλες. Η τοποθετησή του συνέπεσε και με την περίοδο της ελληνικής προεδρίας, χρηματίζοντας για ένα διάστημα πρόεδρος της ΔΕΕ. Το 1998 προήχθη σε Αρχιπλοίαρχο και έγινε αναπληρωτής αρχιεπιστολέα του αρχηγείου του στόλου.

Το 1999 τοποθετήθηκε διοικητής των αντιτορπιλικών - φραγατών και το 2001 έγινε κλαδάρχης του α΄ κλάδου του ΓΕΝ. Τον Μάρτιο του 2002 προήχθη σε Υποναύαρχο και ανέλαβε την διεύθυνση του δ΄ κλάδου του ΓΕΕΘΑ. Στις 26 Μαρτίου 2004 έγινε Αντιναύαρχος και λίγες μέρες αργότερα ανέλαβε τα καθήκοντα του αρχηγού του στόλου. Το 2005 ανέλαβε Αρχηγός ΓΕΕΘΑ και προήχθη σε Ναύαρχο.

Στις εκλογές του 2007, αφού παραιτήθηκε από το Πολεμικό Ναυτικό, συμπεριλήφθηκε στο ψηφοδέλτιο επικρατείας της Νέας Δημοκρατίας, με το οποίο και εκλέχτηκε. Μετά τον σχηματισμό κυβέρνησης τοποθετήθηκε Υφυπουργός Εσωτερικών, θέση που διατήρησε μέχρι και τον ανασχηματισμό της 7ης Ιανουαρίου 2009.

Έχει τιμηθεί με τον Μεγαλόσταυρο του Τάγματος του Φοίνικα, τον Ανώτερο Ταξιάρχη του Τάγματος της Τιμής, το Μετάλλιο Στρατιωτικής Αξίας Α’ Τάξεως καθώς και με τις ακόλουθες Διαμνημονεύσεις:

* Αρχηγίας Γ.Ε.ΕΘ.Α
* Αστέρα Αξίας και Τιμής
* Διαμνημόνευση Αξίας και Τιμής
* Διαμνημόνευση Ηγεσίας Σχηματισμού-Μεγάλης Μονάδας Α΄ Τάξεως
* Διαμνημόνευση Ευδοκίμου Διοικήσεως Α’ Τάξεως.
* Διαμνημόνευση Υπηρεσιών Αξιωματικού Επιτελούς Α’ Τάξεως.

Είναι παντρεμένος με την Μαρία Δεστούνη και κατοικεί μόνιμα στην Αθήνα.
Τούλα

Η Τούλα (ρωσικά: Ту́ла, ΔΦΑ: [ˈtulə]), είναι βιομηχανική πόλη στο ευρωπαϊκό τμήμα της Ρωσίας. Έχει πληθυσμό 501.169 κατοίκους σύμφωνα με την απογραφή του 2010. Είναι το διοικητικό κέντρο της Περιφέρειας Τούλα. Ο τηλεφωνικός κωδικός της πόλης είναι +7 4872.

Βρίσκεται 165 χλμ. νότια της Μόσχας, στις όχθες του ποταμού Ούπα. Η πόλη αναφέρεται ήδη από τον 14ο αιώνα. Από τον 18ο αιώνα αναπτύσσεται σε σημαντικό κέντρο παραγωγής πολεμικού υλικού. Έπαιξε σημαντικό ρόλο στο Δεύτερο Παγκόσμιο Πόλεμο και βοήθησε σημαντικά στην άμυνα της Μόσχας. Η Τούλα είναι ονομαστή για την παραγωγή σαμοβαριών.
Γκέραρντ Κάιπερ

Ο Γκέραρντ Κάιπερ (ολλανδ.: "Gerrit Pieter Kuiper", αγγλ. "Gerard Kuiper", 7 Δεκεμβρίου 1905 – 23 Δεκεμβρίου 1973) ήταν Ολλανδός αστρονόμος, ειδικός στους πλανήτες και το Ηλιακό Σύστημα, από τους κορυφαίους πλανητολόγους του εικοστού αιώνα.

Ο Κάιπερ, αφού ολοκλήρωσε τις σπουδές του στην Ολλανδία, μετανάστευσε στις Ηνωμένες Πολιτείες Αμερικής το 1933 και απέκτησε την αμερικανική υπηκοότητα το 1937. Το μεγαλύτερο μέρος της σταδιοδρομίας του ήταν στο Πανεπιστήμιο του Σικάγου, αλλά το 1960 εγκαταστάθηκε στο Τουσόν (Tucson) της Αριζόνα, όπου και ίδρυσε το «Σεληνιακό και Πλανητικό Εργαστήριο» (Lunar & Planetary Laboratory) στο εκεί Πανεπιστήμιο της Αριζόνα, ένα εργαστήριο του οποίου παρέμεινε διευθυντής μέχρι το θάνατό του.

Ο Κάιπερ ανακάλυψε δύο δορυφόρους πλανητών στο Ηλιακό μας Σύστημα, τη Μιράντα του Ουρανού στις 16 Φεβρουαρίου 1948 και τη Νηρηίδα του Ποσειδώνος την Πρωτομαγιά του 1949. Επιπλέον, ανακάλυψε την ύπαρξη διοξειδίου του άνθρακα στην αρειανή ατμόσφαιρα και την ύπαρξη ατμόσφαιρας με μεθάνιο στον μεγαλύτερο δορυφόρο του Κρόνου, τον Τιτάνα (1944). Πρότεινε για πρώτη φορά (το 1951) την ύπαρξη μιας ζώνης μικρών σωμάτων πέρα από την τροχιά του Ποσειδώνα, βασιζόμενος στη στατιστική των τροχιών των κομητών βραχείας περιόδου. Η ζώνη αυτή, όταν αποδείχθηκε η ύπαρξή της μετά το θάνατό του, πήρε το όνομά του. Υπήρξε επίσης πρωτοπόρος στη χρήση αεροπλάνων για καλύτερες παρατηρήσεις στο υπέρυθρο, ενώ συνεργάσθηκε στο Πρόγραμμα Απόλλων στις πρόδρομες αποστολές «Ranger», εντοπίζοντας καλές τοποθεσίες για προσεδάφιση στη Σελήνη.

Προς τιμή του Κάιπερ έχουν ονομασθεί:
* Η σχετικώς πρόσφατα ανακαλυφθείσα Ζώνη του Κάιπερ, μία εξωτερική περιοχή αστεροειδών στο Ηλιακό Σύστημα
* Ο αστεροειδής 1776 Κάιπερ
* Ο κρατήρας Κάιπερ στη Σελήνη, κοντά στο σημείο συντριβής της διαστημοσυσκευής «Ranger 7»
* Ο κρατήρας Κάιπερ στο νότιο ημισφαίριο του Ερμή
* Ο κρατήρας Κάιπερ στον Άρη




Κατηγορία:Ολλανδοί αστρονόμοι
Κατηγορία:Αμερικανοί αστρονόμοι
Κατηγορία:Αστρονόμοι του 20ού αιώνα
Βαλέτα

Η Βαλέτα αποτελεί την πρωτεύουσα της Μάλτας, γνωστή ως Il-Belt (Η Πόλη) στα Μαλτέζικα. Τοποθετείται γεωγραφικά στο κεντροανατολικό τμήμα της νήσου της Μάλτας, ενώ η ιστορική πόλη διαθέτει πληθυσμό 6.966 κατοίκων.

Η Βαλέτα, η οποία περιλαμβάνει κτιριακές κατασκευές που ανάγονται στον 16ο αιώνα, κατασκευάστηκε κατά την διάρκεια της κατοχής της Μάλτας από το Τάγμα των Ιωαννιτών Ιπποτών της Ιερουσαλήμ, τα μέλη του οποίου είναι γνωστά και με τον τίτλο των "Οσπιταλιέρων". Η πόλη είναι κυρίως Μπαρόκ αρχιτεκτονικού ρυθμού, με στοιχεία Αναγεννησιακού, Νεοκλασσικού και Σύγχρονης αρχιτεκτονικής σε συγκεκριμένους χώρους, αν και ο Β' Παγκόσμιος Πόλεμος άφησε τεράστια σημάδια στην πόλη. Η Πόλη της Βαλέτας αναγνωρίστηκε επίσημα Μνημείο Παγκόσμιας Κληρονομιάς από την UNESCO το 1980.

Η πόλη οφείλει την ονομασία της στον Μεγάλο Μάγιστρο Ζαν Παριζό ντε Λα Βαλέτ, ο οποίος πέτυχε στην διεύθυνση της άμυνας του νησιού απέναντι στην επιδρομή των Οθωμανών το 1565. Η επίσημη ονομασία που δόθηκε από το Τάγμα των Ιωαννιτών ήταν Humilissima Civitas Valletta — Η Ταπεινοτάτη Πόλη της Βαλέτας, ή Città Umilissima στα Ιταλικά. Τα φρούρια, τα αμυντικά τείχη, καθώς και οι τάφροι μαζί με την ομορφιά των Μπαρόκ αρχιτεκτονικής παλατιών, κήπων και εκκλησιών της, οδήγησαν τους μεγαλύτερους των Οίκων των ευγενών της Ευρώπης να αποκαλούν την πόλη Superbissima — 'Λαμπρότατη'.

Την Παρασκευή 12 Οκτωβρίου 2012, η Βαλέτα ψηφίστηκε καθολικά ως Πόλη του Ευρωπαϊκού Πολιτισμού (ECoC) για το 2018, από μια επιτροπή ειδικών, μετά από μια σχετική παρουσίαση του Valletta 2018 Foundation. Η επίσημη ανακοίνωση του τίτλου αυτού αναμένεται για το επόμενο συμβούλιο των Υπουργών της Ευρωπαϊκής Ένωσης, το οποίο θα λάβει χώρα, περίπου, κατά τον Μάιο του 2013. Ο πρόεδρος της κριτικής επιτροπής του ECoC, Μάνφρεντ Γκάουλχοφερ, στη διάρκεια μιας τηλεοπτικής συνέντευξης τύπου στο ορατόριο του Καθεδρικού Ναού του Αγίου Ιωάννη, δήλωσε πως οι κριτές πείστηκαν πως η Βαλέτα είχε την θέληση, το κίνητρο και την απαιτούμενη φιλοδοξία για να λάβει τον σχετικό τίτλο.
Expedition 14

Η Expedition 14 ήταν η κατά σειρά 14η αποστολή στον διεθνή διαστημικό σταθμό (ISS). Συμμετείχε τετραμελές πλήρωμα, αν και κατά διάρκεια της αποστολής μόνο τρία ήταν διαρκώς στον σταθμό.
Ιάκωβος Γ΄ της Σκωτίας

O Ιάκωβος Γ΄ της Σκωτίας ("James III of Scotland", 10 Ιουλίου 1451 – 11 Ιουνίου 1488) βασιλιάς της Σκωτίας (1460 - 1488) ήταν γιος και διάδοχος του Ιακώβου Β΄ της Σκωτίας και της [[Μαρία του Χέλρε|Μαρίας του Χέλρε]. Ο Ιάκωβος Γ΄ έγινε αντιδημοφιλής και μισητός μονάρχης επειδή δεν απέδωσε δικαιοσύνη, έκανε ανεπιθύμητες συμμαχίες με την Αγγλία και είχε καταστροφικές σχέσεις με την οικογένεια του. Ο γάμος τoυ ωστόσο με την Μαργαρίτα της Δανίας έφεραν στην [[Σκωτία]] τις [[Ορκάδες]] και την [[Σέτλαντ]]. Οι φήμες ότι ήταν ο πρώτος Αναγεννησιακός μονάρχης στην Σκωτία θεωρούνται υπερβολικές, είχε ενδιαφέρον για δραστηριότητες όπως η μουσική αντί για το κυνήγι, η ιππασία και ο πόλεμος. Οι καλλιτεχνικοί θρύλοι γύρω από το όνομα του ήταν ελάχιστοι σε σχέση με τους διαδόχους του Ιάκωβο Δ΄ και [[Ιάκωβος Ε΄ της Σκωτίας|Ιάκωβο Ε΄]]. Οι προτομές του βασιλιά στα νομίσματα της εποχής του τον παρουσιάζουν να φοράει το αυτοκρατορικό στέμμα, ο Ιάκωβος Γ΄ ανέθεσε στον [[Χούγκο φαν ντερ Χους]] το "Τριαδικό Πολύπτυχο" σε ένα ασυνήθιστο εξαγωνικό παρεκκλήσι στο Ρέσταλριγκ κοντά στο [[Εδιμβούργο]] στα πρότυπα του [[Ναός της Αναστάσεως|Ναού της Αναστάσεως]] στην [[Ιερουσαλήμ]].
Συνεπιβατισμός

Συνεπιβατισμός ονομάζεται η πρακτική κατά την οποία κάποιος που ταξιδεύει μόνος με το όχημά του, δέχεται και άλλους επιβάτες γνωστούς ή άγνωστους προς αυτόν, με σκοπό να μοιραστεί τα έξοδα χρήσης του οχήματος που προκύπτουν, όπως βενζίνη, πάρκινγκ, service, ανταλλακτικά και διόδια. Το συνολικό κόστος το μοιράζονται όλοι μαζί με τον οδηγό. Ο συνεπιβατισμός λειτουργεί ως συμπλήρωμα του δικτύου μέσων μαζικής μεταφοράς ή και ως μια πράξη αλληλεγγύης. Νομικά είναι όλοι ασφαλισμένοι σε περίπτωση ατυχήματος (αστική ευθύνη), εκτός αν το αυτοκίνητο κινείται ανασφάλιστο. Επίσης δεν επιτρέπεται ο οδηγός να αποκομίσει περισσότερα λεφτά, δηλαδή κέρδος από τους συνεπιβάτες. Αυτό είναι νομικό παράπτωμα.

Αποτέλεσμα της πρακτικής του συνεπιβατισμού είναι η μείωση των ρύπων στο περιβάλλον, η οικονομία που γίνεται με τον διαμοιρασμό του κόστους της διαδρομής και φυσικά η κοινωνικότητα που προσφέρει στους επιβαίνοντες του οχήματος, μιας και δίνει την ευκαιρία να γνωριστούν άνθρωποι τελείως άγνωστοι μεταξύ τους. Επίσης, συμβάλλει στη μείωση του κυκλοφοριακού λόγο της χρήσης λιγότερων οχημάτων προς μια κοινή διαδρομή.

Ανάλογα με τις τοπικές συνήθειες, ο συνεπιβατισμός μπορεί να μην συνηθίζεται, είτε να θεωρείται φυσιολογική πρακτική, όπως για παράδειγμα στις ΗΠΑ, και στη Γερμανία. Σε κάποιες περιπτώσεις, είναι θεσμοθετημένη πρακτική, όπως σε εταιρείες που παρέχουν αυτοκίνητο στους υπαλλήλους τους, οι οποίοι είναι υποχρεωμένοι να το χρησιμοποιούν μαζί με συναδέλφους τους για να πηγαίνουν στην εργασία τους και να επιστρέφουν από αυτήν.Ο συνεπιβατισμός λειτουργεί ως συμπλήρωμα του δικτύου μέσων μαζικής μεταφοράς ή και ως μια πράξη αλληλεγγύης. 

__ΜΕΠΠ__
Καζάν

Το Καζάν (ρωσικά: Каза́нь) είναι πόλη της Ρωσίας, η πρωτεύουσα του Ταταρστάν. Έχει πληθυσμό 1.143.535 κατοίκους σύμφωνα με την απογραφή του 2010 και βρίσκεται στη συμβολή των ποταμών Βόλγα και Καζάνκα στην κεντρική Ευρωπαϊκή Ρωσία.

Η ιστορία του αρχίζει πιθανότατα από τον 13ο αιώνα, την εποχή της Βουλγαρίας του Βόλγα. Το 1438 έγινε η πρωτεύουσα του Χανάτου του Καζάν. Το 1552 την κατέλαβε η Ρωσία με τον Ιβάν τον Τρομερό, το μεγαλύτερο κομμάτι του πληθυσμού σφαγιάστηκε κι η κουλτούρα των Τατάρων τέθηκε υπό διωγμό. Το 1774 καταστράφηκε εκ νέου κατά τη διάρκεια τοπικής επανάστασης, ξαναχτίστηκε όμως στα χρόνια της Αικατερίνης της Μεγάλης οπότε και επιτράπηκε η επανοικοδόμηση τζαμιών. Η Ταταρική κουλτούρα αφέθηκε να επανέλθει όμως μόνο μετά τη Ρωσική επανάσταση του 1905.
Αφροδίτη της Ρόδου

right|250px|thumb|Η Αφροδίτη της Ρόδου
H Αφροδίτη της Ρόδου είναι μαρμάρινο άγαλμα που παριστάνει τη θεά Αφροδίτη γυμνή. Για τις αναλογίες και την πλαστικότητά του σήμερα θεωρείται ως ένα από τα χαρακτηριστικά προσδιοριστικά στοιχεία (σήματα) της νήσου Ρόδου.
Η Αφροδίτη παρίσταται ημιγονατιστή, μετά την ανάδυσή της από τη θάλασσα, σε ανάλαφρη πλάγια κάμψη με στροφή του κορμού της προς τα δεξιά να ξεπλέκει με τα δύο της χέρια, από το νερό, τα μαλλιά της.

Το άγαλμα αυτό έχει ύψος 49 εκατοστά, χρονολογείται από τον 1ο αιώνα π.Χ. και το μάρμαρο από το οποίο κατασκευάστηκε είναι από την Πάρο.

Το άγαλμα εκτίθεται σήμερα εντός προστατευτικού κρυστάλλινου κλωβού στο αρχαιολογικό μουσείο, εντός της μεσαιωνικής πόλης της Ρόδου.

Ροδου
Αφροδίτη
Κατηγορία:Ελληνιστική τέχνη
Ιάκωβος Β΄ της Σκωτίας

Ο Ιάκωβος Β΄ της Σκωτίας ("James II of Scotland", 16 Οκτωβρίου 1430 - 3 Αυγούστου 1460) βασιλιάς της Σκωτίας (1437 - 1460) ήταν γιος του Ιακώβου Α΄ της Σκωτίας και της Ιωάννας Μπωφόρ. Δεν υπάρχουν πληροφορίες για τα πρώτα χρόνια της ζωής του πέρα από το ότι στα πρώτα του γενέθλια ο μεγαλύτερος δίδυμος και μοναδικός αδελφός του Αλέξανδρος πέθανε, ο Ιάκωβος έγινε διάδοχος του θρόνου και "δούκας του Ρόθεσει". Στις 21 Φεβρουαρίου 1437 ο Ιάκωβος Α' δολοφονήθηκε και ο εξάχρονος δούκας του Ρόθεσει τον διαδέχθηκε ως Ιάκωβος Β' και πήρε το προσωνύμιο "φλογισμένο πρόσωπο". Ο Ιάκωβος Β΄ σε ηλικία 19 ετών (1449) παντρεύτηκε την 15χρονη Μαρία του Χέλρε κόρη του Άρνολντ δούκα του Χέλρε, έκανε επτά παιδιά από τα οποία τα έξι έφτασαν μέχρι την ενηλικίωση, με τον γάμο βελτιώθηκαν σημαντικά οι σχέσεις της Σκωτίας με την Φλάνδρα. 

Το προσωνύμιο "φλογισμένο πρόσωπο" το πήρε από ένα σημάδι στο πρόσωπο όταν γεννήθηκε το οποίο έδειχνε εκρηκτική φυσιογνωμία. Ο Ιάκωβος Β΄ ήταν ενεργητικός βασιλιάς, πολιτικοποιημένος και δημοφιλής στους Σκωτσέζους όπως όλοι οι βασιλείς από τον Οίκο των Στιούαρτ, η νομοθεσία του είχε επίσης πολλά στοιχεία δημοφιλίας. Δεν κληρονόμησε τα λογοτεχνικά ενδιαφέροντα του πατέρα του όπως οι δυο από τις αδελφές του αλλά την εποχή του ιδρύθηκε το Πανεπιστήμιο της Γλασκώβης από τον επίσκοπο Τέρνμπουλ και έκανε προσφορές στο Σαιν Σαλβαντόρ το νέο πανεπιστήμιο του αρχιεπισκόπου του Αγίου Ανδρέα Κένεντι. Είχε κληρονομήσει μεγάλο μέρος από την ενεργητικότητα του πατέρα του αλλά η δολοφονία του κόμη του Ντάγκλας ήταν μεγάλο στίγμα για την βασιλεία του.
Expedition 13

Η Expedition 13 ήταν η κατά σειρά 13η αποστολή στον διεθνή διαστημικό σταθμό (ISS). Εκτοξεύτηκε στις 30 Μαρτίου 2006. Η αποστολή χρησιμοποίησε το διαστημικό σκάφος Soyuz TMA-8, το οποίο θα παραμείνει στον διαστημικό σταθμό καθ' όλη τη διάρκεια της αποστολής για εκκένωση έκτακτης ανάγκης.
Ράιαν Σέι

Ο Ράιαν Σέι ("Ryan Shay", 4 Μαΐου 1979 - 3 Νοεμβρίου 2007) ήταν Αμερικανός επαγγελματίας δρομέας μακρινών αποστάσεων.
Aegukka

Aegukka (ελλ. μτφρ. «Πατριωτικό τραγούδι») ονομάζεται ο εθνικός ύμνος της Βόρειας Κορέας. Γράφτηκε το 1947 από τον Park Se Yong και μελοποιήθηκε από τον Kim Won Gyun.
Γοϊδελικές γλώσσες

Οι Γοϊδελικές γλώσσες (γνωστές και ως Γαελικές γλώσσες) είναι μια γλωσσική οικογένεια των Κελτικών γλωσσών. Ομιλούνται στην Σκωτία, την Ιρλανδία και το Nησί του Μαν. 
Οι τρεις Γοϊδελικές γλώσσες είναι η Σκοτική, η Ιρλανδική και η Μανξ.
Αλέξανδρος Στιούαρτ, δούκας του Όλμπανυ

Ο Αλέξανδρος Στιούαρτ, δούκας του Όλμπανυ ("Alexander Stewart, Duke of Albany", 1454 - 7 Αυγούστου 1485), 1ος δούκας του Όλμπανυ ήταν δεύτερος γιος του Ιακώβου Β' της Σκωτίας και της Μαρίας του Χέλρε. Σκοτώθηκε (1485) σε κονταρομαχία με τον δούκα της Ορλεάνης.
Ιντ αλ-αντχά

Το Ιντ αλ-αντχά ή γνωστό και ως "η γιορτή των θυσιών" (Αραβικά: عيدالأضحى "Ηντ Αλ-Αντχά"), και στην Ελλάδα γνωστό ως Κουρμπάν μπαϊράμ, είναι ένα θρησκευτικό φεστιβάλ που γιορτάζεται από τους Μουσουλμάνους παγκοσμίως ως εορτασμός της προθυμίας του Αβραάμ να θυσιάσει το γιο του Ισμαήλ για τον Αλλάχ . Είναι ένα από δύο κύρια θρησκευτικά φεστιβάλ Μπαϊράμ τα οποία οι Μουσουλμάνοι γιορτάζουν. Όπως και το Ιντ αλ-φιτρ, το Κουρμπάν Μπαϊράμ αρχίζει επίσης μια σύντομη προσευχή που ακολουθείται από ένα κήρυγμα (khuṭba). Το Κουρμπάν Μπαϊράμ διαρκεί 3 ημέρες και αρχίζει τη 10η ημέρα του μήνα Dhul Hijja (ذوالحجة) του σεληνιακού ισλαμικού ημερολογίου. Συμβαίνει να είναι περίπου 70 ημέρες μετά από το τέλος του μήνα με το Ραμαζάνι.
Οι άλλοι

Οι άλλοι (αγγλικά: "The Others") είναι το όνομα ψυχολογικού θρίλερ που έκανε πρεμιέρα στη μεγάλη οθόνη το 2001. Σκηνοθέτης της ταινίας είναι ο ισπανικής και χιλιανικής καταγωγής Αλεχάντρο Αμενάμπαρ. Τον πρωταγωνιστικό ρόλο κρατά η Αυστραλή ηθοποιός Νικόλ Κίντμαν, για της οποίας την καριέρα η ταινία αποτέλεσε κομβικό σημείο. Η ταινία κέρδισε οχτώ Βραβεία Γκόγια, ανάμεσα στα οποία αυτά για την Καλύτερη Ταινία και την Καλύτερη Σκηνοθεσία. Ήταν η πρώτη ισπανική ταινία που βραβεύτηκε στα Γκόγια τη στιγμή που σε αυτή δεν ακούγεται ούτε μία ισπανική λέξη. Επίσης έλαβε υποψηφιότητα για τον "Χρυσό Λέοντα" στο Κινηματογραφικό Φεστιβάλ Βενετίας.
Ιάκωβος Στιούαρτ, δούκας του Ρος

thumb|right|250px|Τα σύμβολα του Ιάκωβου Στιούαρτ, δούκα του Ρος
Ο Ιάκωβος Στιούαρτ, δούκας του Ρος (1476 - 1504) ήταν δεύτερος γιος του Ιακώβου Γ' της Σκωτίας και της Μαργαρίτας της Δανίας. Ο Ιάκωβος έγινε "μαρκήσιος του Όρμοντ" από την ημέρα που βαπτίσθηκε, δημιουργήθηκε η "κομητεία του Ρος" για λογαριασμό του μετά την κατάσχεση του τίτλου από τον Ιωάννη, λόρδο του Άιλα (1481). Ο Ιάκωβος του Ρος ήταν ο ευνοούμενος από τους τρεις γιους του πατέρα του, ο Ιάκωβος Γ΄ προσπάθησε να τον παντρέψει με την κόρη του Εδουάρδου Δ΄ της Αγγλίας Αικατερίνη της Γιορκ. 

Η εύνοια του Ιακώβου Γ΄ ήταν ο σημαντικότερος λόγος που εξεγέρθηκε αργότερα ο μεγαλύτερος αδελφός του ο μελλοντικός Ιάκωβος Δ΄ της Σκωτίας εναντίον του πατέρα τους, ο Ιάκωβος Δ΄ ακόμα και όταν έγινε βασιλιάς εξακολουθούσε να ζει με υποψίες εναντίον του Ιακώβου του Ρος. Ο Ιάκωβος Δ΄ παρόλα αυτά όταν έγινε βασιλιάς τον αναβάθμισε σε "δούκα του Ρος" (1488) σε ηλικία 12 ετών, τον Μάιο του 1497 σε ηλικία 21 έτους τον έκανε αρχιεπίσκοπο του Αγίου Ανδρέα με τα έσοδα της αρχιεπισκοπής να ελέγχονται από τον βασιλιά, κατόπιν έγινε Υψηλός Καγκελάριος της Σκωτίας (1502). Ο Ιάκωβος Δ΄ όπως ακούγεται έδινε συνεχώς τίτλους στον αδελφό του για να έχει καλές σχέσεις μαζί του του επειδή φοβόταν την εξέγερση.
STS-105

STS-105 (αγγλ. "Space Transportation System", "διαστημικό σύστημα μεταφορών") είναι ο κωδικός που χαρακτηρίζει μια αποστολή του Διαστημικού Λεωφορείου Ντισκάβερι της NASA στον διεθνή διαστημικό σταθμό (ISS). Ήταν προσωρινά η τελευταία πτήση του Ντισκάβερι, αφού μετά την STS-105 το Ντισκάβερι αρχικά έμεινε στο έδαφος για επισκευή, ενώ αμέσως μετά την τραγική απώλεια του Κολούμπια όλες οι πτήσεις των διαστημικών λεωφορείων αναβλήθηκαν και μέχρι που επανήλθαν με τις πτήσεις STS-114 και STS-121. Η επισκευή περιέλαβε μια αναπροσαρμογή της γέφυρας πτήσης στο σχεδιάγραμμα με τα χαρακτηριστικά του γυάλινου πιλοτηρίου, το οποίο ήταν ήδη σε χρήση στο διαστημικό λεωφορείο Ατλαντίς.
Αυγερινός Πετραλιάς

Ο Αυγερινός Πετραλιάς (1810-1887) ήταν αγωνιστής του ’21 και πολιτικός, γιος του Αγγελή Πετραλιά. Αν και νεότατος έλαβε μέρος σε πολλές μάχες. Εισήλθε για πρώτη φορά στη Βουλή το 1859. Δύο φορές επαναστάτησε κατά του Όθωνα. Κατά τη μεταπολίτευση, επικεφαλής 400 οπαδών του, κατέλαβε τον Πύργο, κατέλυσε τις αρχές και διορίστηκε πολιτάρχης (φρούραρχος) της πόλης "«παγειώσας και περιφρουρήσας την τάξιν»."

Πετραλιας Αυγερινός
Αυγερινός